Document ID: /roh_data/filtered/fineweb-2-filterrobots_roh.jsonl.gz/46770

Sco la cumissiun da l’UE scriva en ses rapport annual sur da la Tirchia, saja da constatar in pegiurament cunzunt tar ils dretgs d’opiniun e da reuniun. La Tirchia vul daventar commembra da l’UE.
Trend negativ malgrà avischinaziun a l'UE
En tut saja da vesair in trend negativ tar il respect da la constituziun e dals dretgs fundamentals, scriva la cumissiun da l’UE. Visavi avanzaments da l’avischinaziun a l’UE dettia quai pass che cuntrafetschian als standards vertents, declera la cumissiun da l’UE.
Garantir dretgs da dunnas, uffants ed omosexuals
Malgà che la situaziun davart ils dretgs umans e fundamentals saja sa meglierada ils davos onns, dettia quai anc adina grondas mancanzas. Cunzunt stoppia la Tirchia garantir ils dretgs da dunnas, d’uffants e d’omosexuals. Latiers stoppia il pajais er integrar minoritads sco ils Roma en lur societad.
RR novitads 10:00